Tárgyalja: Humánpolitikai Bizottság

Nyilvános ülés anyaga

Berettyóújfalu Város Önkormányzata Polgármesterétől

# ELŐTERJESZTÉS

a Vass Jenő Óvoda és Bölcsőde alapító okiratának módosítására

Tisztelt Képviselő-testület!

2023. július 6-án kihirdetésre került és július 15-én hatályba lépett a pedagógusok új életpályájáról szóló 2023. évi LII. törvény [Púétv.], továbbá a Magyar Közlöny 123. számában megjelentek: 401/2023. (VIII. 30.) Korm. rendelet (A pedagógusok új életpályájáról szóló 2023. évi LII. törvény végrehajtásáról), 402/2023. (VIII. 30.) Korm. rendelet (A pedagógusok új életpályájáról szóló törvény szerinti felzárkózó és kedvezményezett települések listájáról, valamint egyes közneveléssel összefüggő kormányrendeletek módosításáról), 403/2023. (VIII.30.) Korm. rendelet (Egyes közneveléssel összefüggő kormányrendeletek módosításáról).

A Púétv. 1. § (1) bekezdés alapján a törvény hatálya a Vass Jenő Óvoda és Bölcsődére is kiterjed, mint köznevelési intézményre.

A törvény 1. § (2) bekezdése alapján a fenti intézményben foglalkoztatottaknak a közalkalmazottak jogállásáról szóló 1992. évi XXXIII. törvény szerinti közalkalmazotti jogviszonya 2024. január 1-jei hatállyal a pedagógusok új életpályájáról szóló 2023. évi LII. törvény szerinti köznevelési foglalkoztatotti jogviszonnyá alakul át, melyet az Alapító Okiratban módosítani szükséges.

# A pedagógusok új életpályájáról szóló [2023. évi LII. törvény](https://njt.hu/jogszabaly/2023-52-00-00) végrehajtásáról szóló 401/2023. (VIII. 30.) Korm. rendelet 25-27. § rendelkezik a vezetői megbízásról, amely alapján a Vass Jenő Óvoda és Bölcsőde esetében a korábbi intézményvezetői beosztás helyett már igazgatói és főigazgatói címet említ. Tekintettel arra, hogy Vass Jenő Óvoda szervezeti egységeként működik a Bölcsőde is, ezért esetünkben főigazgatói megbízásról beszélünk.

A jogviszonyra vonatkozó rendelkezések az alapító okirat 5.1. és 5.2. pontjában vannak feltüntetve, melyeket a fentiek alapján szükséges módosítani.

A Puétv. bevezette továbbá az esélyteremtési illetményrész fogalmát.

A Púétv. 98. § (5) bekezdés szerint, ha a pedagógus, valamint a nevelő-oktató munkát közvetlenül segítő munkakörben foglalkoztatott köznevelési foglalkoztatotti jogviszonyban álló

*a)* a Kormány rendeletében meghatározott kedvezményezett településen vagy felzárkózó településen lévő köznevelési feladatellátási helyen dolgozik, vagy

*b)* az a) pont hatálya alá nem tartozó településen dolgozik, és a feladatellátási helyen a hátrányos helyzetű gyermekek, tanulók, vagy a halmozottan hátrányos helyzetű gyermekek, tanulók külön vagy együttesen számított aránya eléri a tíz százalékot, és a pedagógus a nevelési-oktatási intézmények működéséről és a köznevelési intézmények névhasználatáról szóló miniszteri rendeletben meghatározott képességkibontakoztató, integrációs felkészítés vagy óvodai fejlesztő program keretébe tartozó feladatokat lát el,

a havi illetményének pótlék és egyes köznevelési feladatokért járó megbízási díj nélküli összege húsz százalékával (esélyteremtési illetményrész) emelt összegű illetmény illeti meg.

*A jelenleg is hatályban lévő átmeneti rendelkezések így szólnak*:

Púétv. 157. § (13) Ha a pedagógus, dajka, könyvtáros, pedagógiai asszisztens, gyógypedagógiai asszisztens, gyermek- és ifjúságvédelmi támogató, gyógytornász, intézményi titkár óvodában, iskolában, kollégiumban vagy pedagógiai szakszolgálati intézményben, ápoló, rendszergazda, laboráns munkakörben foglalkoztatott

*a)* a Kormány rendeletében meghatározott kedvezményezett településen vagy felzárkózó településen lévő köznevelési feladatellátási helyen dolgozik, vagy

*b)* az a) pont hatálya alá nem tartozó településen dolgozik, és a feladatellátási helyen a hátrányos helyzetű gyermekek, vagy a halmozottan hátrányos helyzetű gyermekek, tanulók külön vagy együttesen számított aránya eléri a tíz százalékot, és a pedagógus a nevelési-oktatási intézmények működéséről és a köznevelési intézmények névhasználatáról szóló miniszteri rendeletben meghatározott képességkibontakoztató, integrációs felkészítés vagy óvodai fejlesztő program keretébe tartozó feladatokat lát el,

a havi illetményének pótlék és egyes köznevelési feladatokért járó megbízási díj nélküli összege húsz százalékával (esélyteremtési illetményrész) emelt összegű illetmény illeti meg.

Az esélyteremtési illetményrészre való jogosultság szempontjából figyelembe veendő kedvezményezett és felzárkózó települések listáját *a pedagógusok új életpályájáról szóló törvény szerinti felzárkózó és kedvezményezett települések listájáról, valamint egyes közneveléssel összefüggő kormányrendeletek módosításáról szóló 402/2023. (VIII. 30.) Korm. rendelet* tartalmazza.

Tekintettel arra, hogy a Vass Jenő Óvoda és Bölcsőde a Rákóczi Tagóvoda vonatkozásában 2024. január 1. napjától várhatóan meg fog felelni a fenti feltételeknek, esélyteremtési illetményrész nyújtására lesz lehetőség. Ennek megfelelően a kormányzati funkciók közé ezen tevékenység felvétele szükséges.

Kérem, hogy az előterjesztésben és a határozati javaslatokban foglaltakat támogatni szíveskedjenek!

Az előterjesztéshez az alábbi határozati javaslatok tartoznak:

1. számú határozati javaslat: Vass Jenő Óvoda és Bölcsőde alapító okiratát módosító okirat elfogadására

2. számú határozati javaslat: Vass Jenő Óvoda és Bölcsőde egységes szerkezetbe foglalt alapító okiratának elfogadására

Berettyóújfalu, 2023. december 7.

Muraközi István

polgármester

**1. sz. határozati javaslat:**

Berettyóújfalu Város Önkormányzata Képviselő-testülete a …….../2023. (XII.14.) önkormányzati határozatával a Vass Jenő Óvoda és Bölcsőde 2021. október 06. napján kiadott, BPH/111-3/2021. okirat számú alapító okiratának hatályos szövegét a következő módosító okirat szerint módosítja:

Okirat száma:

Módosító okirat

**A Vass Jenő Óvoda és Bölcsőde a Berettyóújfalu Város Önkormányzata Képviselő-testülete által 2021. október 06. napján kiadott, BPH/111-3/2021. okirat számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – a …/2023. (XII. 14.) számú Képviselő-testületi határozatra figyelemmel – a következők szerint módosítom:**

1. **Az alapító okirat 4.4. pontjába** foglalt táblázat a következő 6. sorral egészül ki:

|  |  |  |
| --- | --- | --- |
| 6 | 107080 | Esélyegyenlőség elősegítését célzó tevékenységek és programok |

1. **Az alapító okirat 5.1. pontja helyébe a következő rendelkezés lép:**

„A főigazgatói állást nyilvános pályázat útján kell betölteni. Az intézményvezetőt a Képviselő-testület a pedagógusok új életpályájáról szóló 2023. évi LII. törvény. 37-41. §-a és a pedagógusok új életpályájáról szóló [2023. évi LII. törvény](https://njt.hu/jogszabaly/2023-52-00-00) végrehajtásáról szóló 401/2023. (VIII. 30.) Korm. rendelet alapján 5 év határozott időre bízza meg. Az egyéb munkáltatói jogokat a polgármester gyakorolja.”

1. **Az alapító okirat 5.2. pontja helyébe a következő rendelkezés lép:**

„5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | köznevelési foglalkoztatotti jogviszony | a pedagógusok új életpályájáról szóló 2023. évi LII. törvény alapján |

Jelen módosító okiratot 2024. január 1. napjától kell alkalmazni.

Kelt: Berettyóújfalu, időbélyegző szerint

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muraközi István

polgármester

**Határidő:** azonnal

**Felelős:** Muraközi István polgármester

**2. sz. határozati javaslat:**

Berettyóújfalu Város Önkormányzata Képviselő-testülete a Vass Jenő Óvoda és Bölcsőde Alapító okiratának 2024. január 1. napjától hatályos szövegét, a ……../2023. (XII. 14.) önkormányzati határozatával a következők szerint adja ki:

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Vass Jenő Óvoda és Bölcsőde alapító okiratát a következők szerint adom ki:**

**1. A költségvetési szerv  
megnevezése, székhelye, telephelye**

1.1. A költségvetési szerv

1.1.1. megnevezése: Vass Jenő Óvoda és Bölcsőde

1.2. A költségvetési szerv

1.2.1. székhelye: Berettyóújfalu, Radnóti utca 2**.**

1.2.2.telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Vass Jenő Óvoda és Bölcsőde –  Rákóczi Tagóvoda | 4100 Berettyóújfalu, Rákóczi utca 25. |
| 2 | Vass Jenő Óvoda és Bölcsőde –  Eszterlánc Tagóvoda | 4100 Berettyóújfalu, Vass Jenő utca 8. |
| 3 | Vass Jenő Óvoda és Bölcsőde –  Gyermekkert Tagóvoda | 4100 Berettyóújfalu, Puskin utca 106. |
| 4 | Vass Jenő Óvoda és Bölcsőde –  Széchenyi Tagóvoda | 4100 Berettyóújfalu, Széchenyi utca 4-6. |
| 5 | Vass Jenő Óvoda és Bölcsőde  Bölcsődei Tagintézménye | 4100 Berettyóújfalu, József Attila utca 25. |

**2. A költségvetési szerv  
alapításával és megszűnésével összefüggő rendelkezések**

2.1. A költségvetési szerv alapításának dátuma: 2005.08.01.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Berettyóújfalu Város Önkormányzata

2.2.2. székhelye: 4100 Berettyóújfalu, Dózsa György utca 17-19.

2.3. A költségvetési szerv jogelőd költségvetési szervének

|  |  |  |  |
| --- | --- | --- | --- |
|  | megnevezése | székhelye |  |
| 1 | 1.sz. Napköziotthonos Óvoda | 4100 Berettyóújfalu, Vass Jenő utca 8. |  |
| 2 | 2.sz. Napköziotthonos Óvoda | 4100 Berettyóújfalu, Rákóczi utca 25. |  |
| 3 | 3.sz. Napköziotthonos Óvoda | 4100 Berettyóújfalu, Radnóti utca 2. |  |
| 4 | Gyermekkert Napköziotthonos Óvoda | 4100 Berettyóújfalu, Puskin utca 106. |  |
| 5 | 6.sz. Napköziotthonos Óvoda | 4100 Berettyóújfalu, Széchenyi utca 4-6. |  |
| 6 | 10.sz. Napköziotthonos Óvoda | 4100 Berettyóújfalu, József Attila utca 25-27. |  |

**3. A költségvetési szerv irányítása, felügyelete**

3.1. A költségvetési szerv irányító szervének

3.1.1. megnevezése: Berettyóújfalu Város Önkormányzata Képviselő-testülete

3.1.2. székhelye: 4100 Berettyóújfalu, Dózsa György utca 17-19.

3.2. A köznevelési intézmény fenntartójának

3.2.1. megnevezése: Berettyóújfalu Város Önkormányzata

3.2.2. székhelye: 4100 Berettyóújfalu, Dózsa György utca 17-19.

**4. A költségvetési szerv tevékenysége**

4.1. A költségvetési szerv közfeladata:

Óvodai nevelés, a nemzeti köznevelésről szóló 2011. évi CXC. törvényben foglaltak szerint, valamint bölcsődei ellátás, a gyermekek védelméről és a gyámügyi igazgatásról szóló 1997. évi XXXI. törvény szerint.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

4.3. A költségvetési szerv alaptevékenysége:

A gyermek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magában foglaló óvodai nevelési tevékenységgel összefüggő feladatok ellátása. Iskolai életmódra felkészítés. Halmozottan hátrányos helyzetű gyermekek integrációs nevelése óvodai fejlesztő program keretében. A sajátos nevelési igényű gyermekek óvodai ellátásával összefüggő speciális eszközökkel, foglalkozásokkal, ellátással összefüggő feladatok ellátása. A sajátos nevelési igényű gyermekek esetén a fogyatékosság típusát a nemzeti köznevelésről szóló 2011. évi CXC. törvény 4. §. 25. pontja határozza meg. Intézményünk az alábbi sajátos nevelési igényű gyermekek óvodai ellátását tudja biztosítani: különleges bánásmódot igénylő gyermek, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem-vagy magatartásszabályozási zavarral) küzd. Az óvodai nemzetiségi, etnikai nevelési feladatok ellátása. Az óvodai nevelés, ellátás (beleértve a sajátos nevelési igényű gyermekek óvodai nevelését ellátását és a nemzetiségi óvodai nevelést, ellátást is) köznevelési törvény szerinti működtetési feladatainak ellátása.

Az intézményben működtethető csoportok száma:

Óvoda: 17 csoport

Bölcsőde: 6 csoport

A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosítja. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091130 | Nemzetiségi óvodai nevelés, ellátás szakmai feladatai |
| 4 | 091140 | Óvodai nevelés, ellátás működtetési feladatai |
| 5 | 104031 | Gyermekek bölcsődében és mini bölcsődében történő ellátása |
| 6 | 107080 | Esélyegyenlőség elősegítését célzó tevékenységek és programok |

4.5. A költségvetési szerv illetékessége, működési területe:

Berettyóújfalu Város közigazgatási területe.

**5. A költségvetési szerv szervezete és működése**

5.1. A költségvetési szerv vezetőjének megbízási rendje:

A főigazgatói állást nyilvános pályázat útján kell betölteni. Az intézményvezetőt a Képviselő-testület a pedagógusok új életpályájáról szóló 2023. évi LII. törvény. 37-41. §-a és a pedagógusok új életpályájáról szóló [2023. évi LII. törvény](https://njt.hu/jogszabaly/2023-52-00-00) végrehajtásáról szóló 401/2023. (VIII. 30.) Korm. rendelet alapján 5 év határozott időre bízza meg. Az egyéb munkáltatói jogokat a polgármester gyakorolja.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Köznevelési foglalkoztatotti jogviszony | a pedagógusok új életpályájáról szóló 2023. évi LII. törvény alapján |

**6. A köznevelési intézményre vonatkozó rendelkezések**

6.1 A köznevelési intézmény

6.1.1. típusa: közös igazgatású köznevelési intézmény

6.1.2. alapfeladatának jogszabály szerinti megnevezése: Óvodai nevelés, nemzetiséghez tartozók óvodai nevelése, a többi gyermekkel együtt nevelhető sajátos nevelési igényű gyermekek óvodai nevelése

6.1.3. gazdálkodásával összefüggő jogosítványok:

Az intézmény gazdálkodási feladatait a Közintézmények Szolgáltató Irodája (KÖSZI) 4100 Berettyóújfalu Dózsa György utca 17-19. látja el.

6.2.A köznevelési intézmény tagintézményei:

|  |  |  |  |
| --- | --- | --- | --- |
|  | tagintézmény megnevezése | tagintézmény címe |  |
| 1 | Vass Jenő Óvoda és Bölcsőde – Rákóczi Tagóvoda | 4100 Berettyóújfalu, Rákóczi utca 25. | |
| 2 | Vass Jenő Óvoda és Bölcsőde – Eszterlánc Tagóvoda | 4100 Berettyóújfalu, Vass Jenő utca 8. | |
| 3 | Vass Jenő Óvoda és Bölcsőde – Gyermekkert Tagóvoda | 4100 Berettyóújfalu, Puskin utca 106. | |
| 4 | Vass Jenő Óvoda és Bölcsőde – Széchenyi Tagóvoda | 4100 Berettyóújfalu, Széchenyi utca 4-6. |  |
| 5 | Vass Jenő Óvoda és Bölcsőde Bölcsődei Tagintézménye | 4100 Berettyóújfalu, József Attila utca 25. |  |

6.3. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Vass Jenő Óvoda és Bölcsőde Székhely | óvodai nevelés,  a többi gyermekkel együtt nevelhető sajátos nevelési igényű gyermekek óvodai nevelése |  | 90 fő |
| 2 | Vass Jenő Óvoda és Bölcsőde – Rákóczi Tagóvoda | óvodai nevelés, nemzetiséghez tartozók óvodai nevelése,  a többi gyermekkel együtt nevelhető sajátos nevelési igényű gyermekek óvodai nevelése |  | 120 fő |
| 3 | Vass Jenő Óvoda és Bölcsőde – Eszterlánc Tagóvoda | óvodai nevelés,  a többi gyermekkel együtt nevelhető sajátos nevelési igényű gyermekek óvodai nevelése |  | 90 fő |
| 4 | Vass Jenő Óvoda és Bölcsőde – Gyermekkert Tagóvoda |  | 90 fő |
| 5 | Vass Jenő Óvoda és Bölcsőde – Széchenyi Tagóvoda |  | 120 fő |
| 6 | Vass Jenő Óvoda és Bölcsőde Bölcsődei Tagintézménye |  |  | 82 fő |

6.4. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | Ingatlan címe | Ingatlan helyrajzi száma | Vagyon feletti rendelkezés joga vagy a vagyon használati joga | Az ingatlan funkciója, célja |
| 1 | 4100 Berettyóújfalu, Vass Jenő utca 8. | 3477 | A költségvetési szerv használati joggal rendelkezik közfeladata ellátásáért Berettyóújfalu Város Önkormányzata vagyonrendelete szerint. | Óvodai nevelés feladat ellátására |
| 2 | 4100 Berettyóújfalu, Rákóczi utca 25. | 3558 | Óvodai nevelés feladat ellátására |
| 3 | 4100 Berettyóújfalu, Radnóti utca 2. | 948 | Óvodai nevelés feladat ellátására |
| 4 | 4100 Berettyóújfalu, Puskin utca 106. | 5001 | Óvodai nevelés feladat ellátására |
| 5 | 4100 Berettyóújfalu, Széchenyi utca 4-6. | 1804 | Óvodai nevelés feladat ellátására |
| 6 | 4100 Berettyóújfalu, József Attila utca 25-27. | 963/2 | Bölcsődei ellátásra |

**Határidő:** azonnal

**Felelős:** Muraközi István polgármester